<classify> KAIMU Mhariri Mtendaji wa Kampuni ya Magazeti ya Serikali TSN, Tuma Abdallah amesema hivi sasa mitandao ya kijamii ya kampuni hiyo inatembelewa na takribani Watanzania 1,500,000.Tuma ametoa maelezo hayo kwa washiriki takribani 400 walioishriki kwenye Jukwa la Biashara mkoani Geita mwishoni mwa wiki, hivyo kuwataka kufanya kazi na taasisi hiyo.Ameitaja mitandao hiyo kuwa ni DailyNews digital ambayo huendesha mtandao wa Youtube, Twitter, Facebook, Instagram na pia habari kupitia tovuti yake. TSN pia huchapisha magazeti ya HabariLeo, Daily News na SpotiLeo.Tuma ametoa mwito kwa Watanzania kutumia vyombo vya TSN ambavyo amesema haviripoti mambo ya kuzua isipokuwa kuandika ukweli kwa ajili ya maendeleo ya nchi yetu.Amesema kutokana na mapinduzi ambayo TSN imekuwa ikifanya, kwa sasa mbali na habari pia hutengeneza makala za video documentaries na kwamba tayari mashirika kadhaa yamefaidika na kazi hizo ikiwemo Mamlaka ya Usimamizi wa Bandari Tanzania TPA.Pia amesema TSN inafanya kazi ya kutafsiri, hususani kutoka Kiswahili kwenda Kingereza au kutoka Kingereza kwenda Kiswahili pamoja na uchapishaji wa vitabu na mabango.Kuhusu Jukwaa la Biashara, aliwataka wananchi wa Geita kufanyia kazi yote yaliyojitokeza kwenye jukwaa hilo.Naibu Katibu Mkuu wa Wizara ya Ujenzi, Uchukuzi na Mawasiliano, Dk Jim Yonazi, aliushukuru Mkoa wa Geita hususani Mkuu wa Mkoa huo, Robert Gabriel, kwa namna ulivyolipokea Jukwaa hilo.Dk Yonazi ambaye alikuwa Mhariri Mtendaji wa TSN kabla ya hivi karibuni kuteuliwa kuwa Naibu Katibu Mkuu, ameipongeza pia idadi ya watu waliojitokeza kwenye jukwaa hilo jana hadi watu wengine kukosa viti.Mwitikio huu unaonesha kuwa wana-Geita tuko tayari kupokea mabadiliko, amesema.Dk Yonazi ambaye ndio mwanzilishi wa Majukwaa ya Fursa za Biashara, alishukuru taasisi kadhaa zilizojitokeza kudhamini jukwaa hilo.Wengi wametupokea na kuwa tayari kufanya kazi na sisi katika kufanikisha majukwaa haya toka tumeanza, amesema Dk Yonazi na kutaja baadhi ya taasisi hizo ambazo zilikuwepo jukwaa hilo la Geita ni GGM, NBC, CRDB, TIRA, TRA, TCRA, TBC, Busowala Mining, TAGB Benki ya Kilimo, Waja General, Rex Energy, ATCL na SSRA.  <topic>: kitaifa 